钦定古今图书集成/理学汇编/文学典/第113卷 > 冯时化
## 钦定古今图书集成/理学汇编/文学典/第113卷 > 冯时化

按《畿辅通志》：“时化字与川，柏乡人。博涉史传，为诗文
骀宕不羁，足迹罕入城市。与婿魏时夫同在太学，一
时文名卓然，尤精于《衡鉴》。赵南星为童子时求婚，时
化索赵文读之，奇其才，妻以女。后果为名臣。好读书，
不喜接俗士，尝以睡为小逃世。性豪于饮，无日不在
醉乡。尝作《梦游》《无怀山记》《复捃摭》诸书，为《酒史》六篇”，
行于世。年四十三岁卒。